Trailer & Poster MONSTER HUNTER Membawa Permainan Video Ke Layar Perak
Sony Pictures telah melancarkan trailer pertama dan poster filem adaptasi permainan video Monster Hunter arahan Paul W.S. Anderson. Filem terbaru ini akan menemui penonton pada 30 September 2020. Anda boleh saksikan trailer dibawah.  Monster Hunter diinspirasikan dari permainan video popular keluaran Capcom, dan plotnya akan berbeza dari versi permainan video. Dalam filem tersebut, Artemis dan pasukan tentera elitnya dibawa ke kawasan yang penuh dengan rasaksa merbahaya. Dia dan unitnya akan bekerjasama dengan pemburu misteri dimana mereka semua cuba untuk menewaskan kesemua raksasa dan keluar dari kawasan tersebut. Milla Jovovich akan memainkan peranan sebagai Captain Natalie Artemis dan akan mengunakan Great Sword ‘The Giant Jawblade’ manakala Tony Jaa sebagai The Hunter yang mengunakan busur Great Hunter. Filem ini diarahkan oleh Paul W.S. Anderson (Mortal Kombat, Resident Evil, Event Horizon). Anderson turut bertindak selaku penerbit bersama-sama Robert Kulzer, Martin Moszkowicz, Jeremy Bolt, dan Dennis Berard.